**Zasadnutie zo dňa 11.7.2013**

**Zasadnutie OZ**

**Zápisnica č. 5/2013 zo zasadnutia
obecného zastupiteľstva vo Veľkých Kostoľanoch
konaného dňa 11. júla 2013, o 18.00 hod.**

Počet poslancov OZ: 9
Počet prítomných poslancov: 9

Rokovanie obecného zastupiteľstva otvoril a viedol Mgr. Gilbert Liška, starosta obce. Konštatoval, že na rokovaní obecného zastupiteľstva sa zúčastnila nadpolovičná väčšina poslancov obecného zastupiteľstva a vyhlásil rokovanie za uznášaniaschopné.

Program:
1. Otvorenie rokovania a návrh programu rokovania
2. Kontrola overenia zápisnice z predošlého zasadnutia
3. Návrh na overovateľov zápisnice zo zasadnutia
4. Voľba návrhovej komisie na výrok uznesenia
5. Oznámenie o vzdaní sa mandátu poslanca OZ
6. Zloženie sľubu poslanca náhradníka na uvoľnené miesto poslanca
7. Obsadenie poslanca na uvoľnené miesto do komisií
8. Vyhlásenie volieb na funkciu hlavného kontrolóra
9. Informácia o výberových konaniach na výstavbu chodníka a obnovu zelene
10. Určenie členov do komisie na výber dodávateľa výstavby chodníka a obnovy zelene
11. Prerokovanie žiadostí občanov
12. Návrh na umiestnenie pamätnej tabule gen. Timotheusa Ištoka
13. Diskusia
14. Návrh uznesenia

1.
OZ schvaľuje návrh programu rokovania.

Za: 8
Proti: 0
Zdržal sa: 0
Počet poslancov pri hlasovaní: 8
Celkový počet poslancov v OZ: 9

2.
Overovatelia zápisnice z predchádzajúceho zasadnutia Ing. Peter Jeluš a Jozef Hricišák. konštatovali, že zápisnica bola napísaná v súlade s rokovaním.

3.
OZ schvaľuje návrh overovateľov zápisnice zasadnutia v zložení: Marek Magula, Mgr. Pavol Krátký.

Za: 8
Proti: 0
Zdržal sa: 0
Počet poslancov pri hlasovaní: 8
Celkový počet poslancov v OZ: 9

4.
OZ schvaľuje návrhovú komisiu na výrok uznesenia v zložení: Ing. Lucia Duranová, Jozef Hricišák.

Za: 8
Proti: 0
Zdržal sa: 0
Počet poslancov pri hlasovaní: 8
Celkový počet poslancov v OZ: 9

5.
OZ berie na vedomie oznámenie poslanca OZ Miroslava Maca, Športová, Veľké Kostoľany o vzdaní sa mandátu k 30. júnu 2013 funkcie poslanca OZ.

Za: 8
Proti: 0
Zdržal sa: 0
Počet poslancov pri hlasovaní: 8
Celkový počet poslancov v OZ: 9

6.
OZ konštatuje že náhradník na uvoľnené miesto poslanca OZ Veľké Kostoľany Ing. Karol Jasenovský zložil sľub poslanca OZ.

Za: 8
Proti: 0
Zdržal sa: 1 (Jasenovský)
Počet poslancov pri hlasovaní: 9
Celkový počet poslancov v OZ: 9

7.
OZ schvaľuje obsadenie poslanca Ing. Karola Jasenovského na uvoľnené miesto člena v komisii pre kultúru a šport a ekonomickej komisii.

Za: 9
Proti: 0
Zdržal sa: 0
Počet poslancov pri hlasovaní: 9
Celkový počet poslancov v OZ: 9

8.
OZ schvaľuje vyhlásenie volieb na obsadenie funkcie hlavného kontrolóra obce na deň 25. septembra 2013.

Za: 9
Proti: 0
Zdržal sa: 0
Počet poslancov pri hlasovaní: 9
Celkový počet poslancov v OZ: 9

9.
OZ berie na vedomie informáciu o výberových konaniach na dodávateľa stavby rekonštrukcie chodníka na Trnavskej ceste a dodávateľa výsadby zelene v projekte Obnova zelene v obci Veľké Kostoľany.

Za: 9
Proti: 0
Zdržal sa: 0
Počet poslancov pri hlasovaní: 9
Celkový počet poslancov v OZ: 9

10.
OZ schvaľuje obsadenie poslancov OZ do komisií vo výberovom konaní na výber dodávateľa v projektoch Rekonštrukcia chodníka na Trnavskej ceste a Obnova zelene v obci Veľké Kostoľany nasledovne: Mgr. Erik Porubský, Ing. Karol Jasenovský, Ing. Peter Jeluš, Pavel Hambálek, Mgr. Pavol Krátký.

Za: 9
Proti: 0
Zdržal sa: 0
Počet poslancov pri hlasovaní: 9
Celkový počet poslancov v OZ: 9

11.
OZ berie na vedomie žiadosť Petra Porubského, Zákostolská , Veľké Kostoľany:
a) na využívanie verejného priestranstva, p.č. 135/3, ktoré bude slúžiť na účely parkovacích miest pre verejnosť Polyfunkčného domu vo Veľkých Kostoľanoch
b) bezplatný prenájom z dôvodu vybudovania uvedených parkovacích miest a chodníka pre občanov na ul. Piešťanská pozdĺž uvedenej parcely
OZ navrhlo, aby sa žiadosťou zaoberala stavebná komisia, ktorá posúdi záležitosť a vypracuje stanovisko na zasadnutie OZ.

Za: 9
Proti: 0
Zdržal sa: 0
Počet poslancov pri hlasovaní: 9
Celkový počet poslancov v OZ: 9

12.
Historik PhDr. Martin Lacko, PhD. zaslal list Obci Veľké Kostoľany s podnetom na osadenie pamätnej tabule gen. Timotheusovi Ištokovi, ktorý sa narodil v roku 1892 v obci Veľké Kostoľany. Ištok vošiel do dejín Slovenska ako budovateľ slovenského žandárskeho zboru a tiež ako prvý generál žandárstva. Do generálskej hodnosti ho menoval prezident Jozef Tiso 1. apríla 1945. Po obnove ČSR v roku 1945 bol na základe vykonštruovaných tvrdení a nepodložených obvinení v roku 1947 čsl. Národným súdom odsúdený na smrť a popravený. Jeho odsúdenie a popravu možno chápať ako akt politickej pomsty vtedajšiemu režimu. Táto významná osobnosť slovenských dejín 20. storočia nemá vo svojej rodnej obci okrem náhrobníka na cintoríne žiadnu stopu a ani zmienku v kronike alebo monografii obci. Vzhľadom na tieto skutočnosti navrhuje historik, aby si obec pripomenula tohto rodáka zhotovením pamätnej tabule umiestnenej na dôstojnom mieste v obci.

OZ schvaľuje osadenie pamätnej tabule rodákovi obce generálovi Timotheusovi Ištokovi.

Za: 9
Proti: 0
Zdržal sa: 0
Počet poslancov pri hlasovaní: 9
Celkový počet poslancov v OZ: 9

13.
Diskusia
Ing. Lucia Duranová: navrhla prizvať uchádzačov do funkcie hlavného kontrolóra na voľby HK.

14.
OZ schvaľuje návrh uznesenia.

Za: 9
Proti: 0
Zdržal sa: 0
Počet poslancov pri hlasovaní: 9
Celkový počet poslancov v OZ: 9

Overovatelia zápisnice

Marek Magula

Mgr. Pavol Krátký